# *Výbor*

*Národnej rady Slovenskej republiky*

*pre hospodárske záležitosti*

21. schôdza výboru

Číslo: CRD - 967/2024

## **73**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 11. júna 2024

k zákonu z 24. apríla 2024 o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov,vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 301)**

**Výbor Národnej rady Slovenskej republiky**

**pre hospodárske záležitosti**

### p r e r o k o v a l

návrh prezidentky Slovenskej republiky uvedený v časti III rozhodnutia prezidentky Slovenskej republiky zo 7. mája 2024 č. 2250-2024-KPSR, aby Národná rada Slovenskej republiky pri opätovnom prerokovaní zákon **neprijala ako celok;**

#### o d p o r ú č a

# 

# Národnej rade Slovenskej republiky

zákon z 24. apríla 2024 o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov,vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 301) schváliť s týmto pozmeňujúcim návrhom:**

*V čl. XIV sa vypúšťajú slová „okrem čl. XIII, ktorý nadobúda účinnosť 1. júna 2024“. V tejto súvislosti sa v čl. XIII bode 7 v  nadpise § 40d slová „od 1. júna 2024“ nahrádzajú slovami „dňom vyhlásenia“ a v § 40d sa slová „od 1. júna 2024“ nahrádzajú slovami „odo dňa nadobudnutia účinnosti tohto zákona“ a slová „do 31. mája 2024“ sa nahrádzajú slovami „predo dňom nadobudnutia účinnosti tohto zákona“.*

***Odôvodnenie:***

*Navrhuje sa úprava účinnosti zákona a súvisiaceho prechodného ustanovenia, ktorá zohľadňuje legislatívny proces prerokovania zákona vráteného prezidentkou Slovenskej republiky.*

#### p o v e r u j e

predsedu výboru, aby výsledky rokovania výboru v druhom čítaní z  11. júna 2024 spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru.

Justín **S e d l á k** Róbert **P u c i, v.r.**

Michal **T r u b a n** predseda výboru

overovatelia výboru